વડાલીની હિંદુ યુવતીને પરિણીત મુસ્લિમ યુવક ભગાડી ગયા બાદ નગરમાં અજંપાભરી સ્થિતિ સર્જાઇ હતી. જેના પગલે જિલ્લા પોલીસવડાએ ઘટનાની ગંભીરતાને ધ્યાને લઇ બંને સમાજના પ્રતિનિધિઓ સાથે બેઠકનો દોર યોજયા બાદ સમગ્ર ઘટનાની તપાસ સાબરકાંઠા જિલ્લાની ક્રાઇમ બ્રાન્ચને સોંપી હતી. ક્રાઇમ બ્રાન્ચની ટીમે ગણતરીના કલાકોમાં જ યુવક-યુવતીને મુંબઇથી ઝડપી લઇ સોમવારે પરત હિંમતનગર લઇ આવ્યા હતા. યુવતીને તેના પરિવારજનોને સોંપાયા બાદ નગરની જનતાએ હાશકારો અનુભવ્યો હતો અને મંગળવારે વડાલીના બજારો પૂર્વવત ધમધમતા થયા હતા.